Document ID: /roh_data/filtered/fineweb-2-filterrobots_roh.jsonl.gz/22343

Social media, pagina d'internet, contact per e-mail – Grischun Vacanzas sa focussescha sco l'organisaziun turistica da marketing dal Grischun cunzunt sin lur purschida digitala. L'incumbensa da l'organisaziun saja numnadamain da trair ils giasts en il chantun Grischun a far vacanzas.
Infurmaziun al lieu è chaussa da las destinaziuns
Cura ch'ils turists èn ina giada en il chantun saja chaussa da las destinaziuns d'infurmar ed accumpagnar il giasts. Grischun Vacanzas sustegna cunzunt las destinaziuns cura ch'i va per la preschientscha sin las paginas d'internet. Ils studis da l'organisaziun dals davos onns hajan mussà ch'ils giasts s'infurmeschan ozendi adina dapli sin la rait davart las destinaziuns da vacanzas.
Tuttina manegia Luzi Bürkli da Grischun Vacanzas ch'ins na sappia era en il futur betg desister dal tut sin ils spurtegls da turissem. Ch'i dettia dentant forsa in spurtegl da Grischun Vacanzas a Cuira, là nua ch'ils blers turists arrivan sco emprim en il chantun, na vegnia en il mument betg en dumonda.
RTR actualitad 07:00